Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 268

3. A vizsga értékelése A vers- és prózamondás gyakorlati vizsga értékelésének általános szempontjai – előadásmód, – beszédtechnika, – anyagválogatás, szerkesztés (szerkesztett összeállítás esetén). A KREATÍV ZENEI GYAKORLAT TANTÁRGY CÉLJA, FELADATA, SZAKMAI KÖVETELMÉNYEI A tantárgy célja – elfogulatlan, felszabadult, ugyanakkor kritikus zenei légkör teremtése, az ösztönös zenei tehetség kibontakoztatása, a zenei készség és széles tájékozottság megteremtése; – az érzés- és gondolatvilág szavakkal nem megfogalmazható rétegeinek kifejezésre juttatása; – a zene – mint szavak fölötti hangzó nyelv – sajátos összetevőinek megismertetése; – a zenei nevelés egyik fő területeként olyan készenléti állapot megteremtése (elsősorban folyamatos ismétlődő gyakorlatok útján), amely hozzásegít a próbához szükséges elmélyült, koncentrált állapot eléréséhez; – a zenei nevelés másik fő területeként a tulajdonképpeni zenei képzés, amely az évek során a tanulókat képessé teheti maradandó zenei értékek befogadására, reprodukálására, illetve a zenei megnyilvánulási formák újrafogalmazásával kreatív zenei tevékenységek folytatására. Követelmények az alapfok évfolyamainak elvégzése után A tanuló legyen képes – a tiszta, kifejező, karakteres éneklésre, – könnyű, három- és négyszólamú művek eléneklésére (kotta segítségével), – egyszerű ritmuskíséret rögtönzésére, – meghatározott stílusban dallam improvizálására. Ismerje – a magyar népszokások dallamanyagát, – a főbb zenei stílusokat. Követelmények a továbbképző évfolyamainak elvégzése után A tanuló legyen képes (az előbbieken kívül) – a különböző népzenei dialektusok szerinti előadásmódra, – nehezebb, polifon vokális művek eléneklésére (kotta segítségével), – bonyolultabb ritmuskíséret rögtönzésére, – egy szituáció hangeffektusainak megtervezésére, – hangok, hangszerek felhasználására egy hangulat, kép megteremtése érdekében, – egy történet valódi vagy stilizált hangokkal történő kísérésére (hangaláfestés konvenció). Ismerje (az előbbieken kívül) – a különböző népzenei dialektusokat, díszítésmódjukat, jellegzetességeiket, – a 20. század főbb zenei irányzatait, – az egyszerűbb, házilag is elkészíthető hangszereket. 2006/62/II. szám A KREATÍV ZENEI GYAKORLAT TANTÁRGY VIZSGAKÖVETELMÉNYEI A MŰVÉSZETI ZÁRÓVIZSGA KÖVETELMÉNYEI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes